Pielikums protokolam Nr. 4/2024

**LĒMUMS**

Jelgavā

2024.gada 11.martā Nr. 2

**Par nekustamā īpašuma atsavināšanu par nosacīto cenu**

**(Krastiņi, Kalnciema pagasts)**

Izskatot D. B. 2023.gada 31.oktobra iesniegumu (Jelgavas novada pašvaldībā saņemts 2023.gada 31.oktobrī un reģistrēts ar Nr.JNP/3-19.1/23/795) ar ierosinājumu atsavināt pašvaldībai piederošā nekustamā īpašuma “Krastiņi”, ar kadastra numuru 54310030131, Kalnciema pagastā, Jelgavas novadā, sastāvā esošu zemes vienību ar kadastra apzīmējumu 54310030131, atbilstoši Publiskas personas mantas atsavināšanas likuma 4.panta ceturtās daļas 3.punktam, konstatēts:

1. Nekustamā īpašuma “Krastiņi” ar kadastra numuru 54310030131 sastāvā reģistrēta zemes vienība 2,6 ha platībā ar kadastra apzīmējumu 54310030131 (turpmāk – Nekustamais īpašums) , adrese: “Krastiņi”, Kalnciema pagasts, Jelgavas novads.
2. Īpašuma tiesības uz Nekustamo īpašumu ir nostiprinātas Kalnciema pagasta zemesgrāmatas nodalījumā Nr. 100000753896 uz Jelgavas novada pašvaldības vārda.
3. Uz zemes vienības ar kadastra apzīmējumu 54310030131 atrodas būvju īpašums ar kadastra numuru 54315030004, kura sastāvā reģistrētas būves ar kadastra apzīmējumu 54310030131001, 54310030131003, 54310030131009, un 54310030131010, īpašuma tiesības uz būvju īpašumu ir nostiprinātas Kalnciema pagasta zemesgrāmatas nodalījumā Nr. 100000570120 uz D. B. vārda (tiesneša lēmums 05.04.2018.).
4. 2023.gada 3.aprīlī starp Jelgavas novada pašvaldību un D. B. ir noslēgts Apbūvētas zemes nomas līgums Nr. KAL/6-7/23/20 par zemes vienības ar kadastra apzīmējumu 54310030131 nomu.
5. Saskaņā ar Publiskas personas mantas atsavināšanas likuma 4. panta ceturtās daļas 3. punktu publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks, ja viņš vēlas nopirkt zemesgabalu, uz kura atrodas ēka (būve).
6. Saskaņā ar Publiskas personas mantas atsavināšanas likuma 44. panta ceturto daļu publiskai personai piederošu zemesgabalu, uz kura atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam.
7. Iesniegtais atsavināšanas ierosinājums ir noformēts atbilstoši Ministru Kabineta 2011. gada 1. februāra noteikumos Nr.109 “Kārtība, kādā atsavināma publiskas personas manta” noteiktajām prasībām; nepastāv minēto noteikumu 8. un 9.punktā noteiktie atsavināšanas apturēšanas nosacījumi, t.i., ierosinātajam nav nekustamā īpašuma nodokļa un nomas maksas parādi.
8. ar Jelgavas novada domes 2023.gada 29.novembra lēmumu Nr.29 (pielikums protokolam Nr.25/2023) “Par nekustamā īpašuma nodošanu atsavināšanai par nosacīto cenu (Krastiņi, Kalnciema pag.)” nolemts nodot atsavināšanai D. B. par nosacīto cenu Nekustamo īpašumu.
9. Saskaņā ar Pašvaldības mantas novērtēšanas, aprites un atsavināšanas komisijas 2024. gada 11. janvāra lēmumu (sēdes protokols Nr.2), ņemot vērā sertificēta nekustamā īpašuma vērtētāja veikto novērtējumu, Nekustamajam īpašumam noteikta nosacītā cena 8100 EUR (astoņi tūkstoši viens simts *euro*).

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 3. punktu, 5. panta pirmo un piekto daļu, 37. panta pirmās daļas 4. punktu, 44. panta ceturto un piekto daļu, Ministru kabineta 2011. gada 1. februāra noteikumu Nr.109 “Kārtība, kādā atsavināma publiskas personas manta” 11. punkta 11.5. apakšpunktu, Jelgavas novada domes 2023. gada. 29. novembra lēmumu Nr.29 (pielikums protokolam Nr.25/2023) “Par nekustamā īpašuma nodošanu atsavināšanai par nosacīto cenu (Krastiņi, Kalnciema pag.)”, Pašvaldības mantas novērtēšanas, aprites un atsavināšanas komisijas 2024. gada 11. janvāra lēmumu (protokols Nr.2),

Jelgavas novada dome, atklāti balsojot,

**PAR** **– 14** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Počs, Juris Lavenieks, Juris Razživins, Madars Lasmanis, Oskars Cīrulis, Vidmants Rinkuns);

**PRET – nav**;

**ATTURAS – nav**,

**nolemj:**

1. Apstiprināt nekustamā īpašuma “Krastiņi”, Kalnciema pagastā, Jelgavas novadā, kadastra numurs 54310030131, kura sastāvā reģistrēta zemes vienība 2,6 ha platībā ar kadastra apzīmējumu 54310030131, nosacīto cenu 8100 EUR (astoņi tūkstoši viens simts *euro*).
2. NosūtītD. B. piedāvājumu izmantot pirmpirkuma tiesības uz nekustamo īpašumu “Krastiņi” ar kadastra numuru 54310030131 par apstiprināto nosacīto cenu.
3. Pēc D. B. piekrišanas saņemšanas par pirmpirkuma tiesību izmantošanu, uzdot domes priekšsēdētājam slēgt pirkuma līgumu, paredzot, ka pilna samaksa veicama normatīvajos aktos noteiktā kārtībā.
4. Pārdodot īpašumu uz nomaksu, piešķirt personai tiesības nostiprināt iegūto īpašumu zemesgrāmatā uz sava vārda, ja vienlaikus zemesgrāmatā tiek nostiprināta ķīlas tiesība par labu atsavinātājam līdz pilnas pirkuma summas samaksai.

Domes priekšsēdētājs M.Lasmanis